Molokovo

Molokovo () on kaupunkimainen taajama Tverin alueella Venäjällä. Se sijaitsee 203 kilometriä Tveristä koilliseen Krasnyi Holmin ja Sandovon välisen maantien varrella. Taajama on Molokovon piirin keskus. Asukkaita on 2 300 henkeä (vuonna 2009).

Molokovon kylä mainitaan ensimmäisen kerran vuonna 1568. 1600-luvun alussa sen hävittivät puolalaiset ja liettualaiset maahantunkeutujat. 1700-luvun lopulla kylä oli huomattava kauppapaikka. Vuonna 1881 siellä tapahtui suuri talonpoikaiskapina. Kaupunkimaisen taajaman statuksen Molokovo sai vuonna 1928. Nykyään siellä on puunjalostus- ja elintarviketeollisuutta.

Lähteet

Aiheesta muualla
 Molokovo Tverin alue -tietosanakirjassa 
 Molokovon piirin sivusto 

Molokovon piiri
Tverin alueen kaupunkimaiset taajamat